Zhantas/Cleaned-Kyrgyz_Wikipedia huggingface dataset:
Мамырова Райкүл

Мамырова Райкүл – акын. Аламүдүн районунун Кызыл-Бирлик айылында 1948-жылы 5-сентябрда туулган. 1966-жылы орто мектепти аяктап, эмгек жолун Таш-Мойнок совхозунун Беш-Күнгөй айылында талаачылыкта иштөө менен баштаган. 

1985-жылы алгачкы ыры «Жаш Ленинчи» балдар журналына басылып чыккан. Ошондон баштап анын ырлары «Чүй Баяны», «Эпкиндүү эмгек үчүн», «Эркин-Тоо» гезиттеринде басылып келген. 

Биринчи китеби балдарга арналып, «Калтар баяны» деген ат менен 1996-жылы жарык көргөн. 

1985–1995-жж. Стрельникова савхозунун маданият үйүнүн башчысы, 1995–2000-жж. «Райгүл» аттуу чакан ишкана ачып аны жетектеп келген.

«Калтар баяны» аттуу дастаны Орозбек Кутманалиевдин аткаруусунда Кыргыз радиосунун Алтын казынасына жазылып алынган. 

Ал «Эгер мен», «Караба жигит караба», «Арман», «Кош бол эми», «Биз да сулуу элек», «Ай күбө» сыяктуу обондуу ырларды да жараткан.

1992-жылы Кыргыз Республикасынын Жазуучулар союзу уюштурган чыгармачылык фестивалынын лауреаты болуп, «Чүй Баяны» гезити уюштурган Алыкул Осмоновдун чыгармачылыгына арналган сынакта мыкты ырлары үчүн Кыргызстан Журналисттер союзунун Ардак грамотасына татыктуу болгон. 

2008-жылы Кыргыз Республикасынын Маданият министрлигинин «Маданият-тын мыкты кызматкери» төш белгиси менен сыйланган. 

1995-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Калтар баяны: Поэма. – Ф.: Кыргызстан, 1996. – 16 б.

Эгер мен: Ырлар, поэмалар. – Б.: Бийиктик, 2006. – 160 б.

Боз чымчык: Ырлар жана поэмалар. – Б.: Гүлчынар, 2010. – 120 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Мамытов Улукбек

Мамытов Улукбек – акын. Алай районунун Сопу-Коргон айылында 1947-жылы 3-майда туулган. Сопу-Коргон айылындагы Токтогул атындагы орто мектепти аяктап, «Алай» совхозунда жумушчу, айылдык байланыш түйүнүндө оператор болуу менен эмгек жолун баштаган. 

1970-жылы Фрунзе шаарындагы №3 техникалык окуу жайын, 1977-жылы Оштогу Кыргыз мамлекеттик педагогикалык институттун филология факультетин сырттан окуп бүтүргөн. Советтик Армияда кызмат өтөп келип 1970-жылы конкурс менен Ош облустук телерадиокомитетинин радио уктуруу бөлүмүнө дикторлук кызматка алынган. Кийин редактор болуп 1984-жылга чейин иштеген. 1984-жылдан Фрунзе шаарындагы «Полиграфкомбинатында», 1985-жылдан Алай районундагы «Көлдүк» айылдык маданият үйүнүн директору, мектептерде мугалим, 1987–1989-жж. Алай райондук сергектик коомунун жооптуу катчысы, райондук радиоуктуруунун редактору жана диктору, 1993-жылдан Ош шаардык «Ош шамы» гезитинин кабарчысы, 1997-жылдан Кыргызстан Эркин жазуучулар союзунун Ош облустук бөлүмүнүн жооптуу катчысы, 1998-жылдан «Ош–3000» мамлекеттик телерадиокомпаниясынын диктору жана кабарчысы, облустук Эл чыгармачылыгында методист, Эл аралык «Мээрим» кайрымдуулук фондунун Ош облустук филиалынын «Манас мектебинин» жетекчиси болуп иштеген. Өз алдынча жеке менчик «Дүйнө базар» аттуу гезитин жана анын тиркемелерин чыгарган.

1966-жылы Алай райондук «Күжүрмөн эмгек» гезитине биринчи жолу бир нече ырлары жарыяланган. 

1970-жылы «Аскердеги артыкчылыгы үчүн» медалы менен сыйланган. 

1974-жылы Кыргызстандын түзүлгөндүгүнүн 50 жылдыгына карата өткөрүлгөн жаш акындардын республикалык фестивалынын лауреаты болгон. 

1983-жылы балдар үчүн жазылган «Балдар курган шаарда» пьесасы Кыргыз ССРинин Маданият министрлиги тарабынан куурчак театрына кабыл алынган. Бир топ кино тасмалардын тексттерин которуп, окуган.

1974-жылдан Кыргызстан Журналисттер союзунун, 1998-жылдан Кыргыз Республикасынын Жазуучулар союзунун мүчөсү. 

 Жарык көргөн китептери 
 Кыргыз тилинде 
Жылдыздар: Ырлар. – Ф., 1983. – 58 б.

Көңүл көлүм: Ырлар. – Ф., 1991. – 28 б.
 
Ош:тарых барактарында 

Улук ун

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Масыракунов Рашид

Масыракунов Рашид – жазуучу. Тогуз-Торо районунун Атай айылында 1949-жылы 20-августта туулган. 1966-жылы Казарман орто мектебин бүтүргөн. 

Эмгек жолун Казарман шаарчасында радио куроочу болуп иштөө менен баштаган. 

1967-1969-жж. Жалал-Абад шаарында сүрөтчү, «Орто Азия адистештирилген энергия куроо» башкармалыгынын Караганды, Темиртау участкаларында бийиктикте иштөөчү монтажчы болуп эмгектенген.

1975-жылы СССРдин 50 жылдыгы атындагы Кыргыз Улуттук университетинин тарых факультетин бүтүргөн. 

1975-1976-жж. Москва районундагы Беловодское айылындагы мектепте тарбиячы-педагог, комсомол уюмунун катчысы, 1976-1995-жж. «Советтик Кыргызстан» (азыркы «Кыргыз Туусу») гезитинде корректор, кабарчы, адабий котормочу, 1997-1998-жж. Жогорку Кеңештин Мыйзам чыгаруу жыйынында улук кеңешчи, 1998-2001-жж. «Манас Урпактары» гезитинин башкы редактору, 2001-2007-жж. «Гүл-чынар» басмаканасында башкы редактордун орун басары, 2007-жылдан Кыргыз Республикасынын Финансы министрлигинин Мамлекеттик тил жана котормо бөлүмүнүн башкы адиси болуп эмгектенүүдө. 

Эл аралык «Түгөлбай Ата» коомунун сыйлыгынын лауреаты.

1981-жылдан Кыргызстан Журналисттер союзунун, 1996-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Кыбыла: Аңгемелер, санжыра, уламыштар. - Б.: Кыргызстан, 1992. - 77 б.

Санжыра санаты. - Б.: Кыргызстан, 1994. - 77 б. 

Тогуз ак. - Б.: Гүлчынар, 2006. - 112 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Медербеков Сыпарбек

Медербеков Сыпарбек – акын. Жумгал районунун Куйручук айылында 1942-жылы 20-июлда туулган. 1959-жылы Кайырма айылында орто мектепти бүтүргөн. 

1962–1965-жж. Советтик Армиянын катарында кызмат өтөгөн. 

Эмгек жолун 1967-жылы Кыргыз камволдук-нооту комбинатында иштөө менен баштаган.

1976-жылы анын биринчи ыры «Кыргызстан маданияты» гезитине басылып чыккан. Кийин ырлары гезит-журналдарда, альманахтарда, «Учкун», «Жалын» жый-нактарында жарык көргөн. 

1979-жылы анын балдар үчүн жазылган «Соң-Көл гүлдөрү» аттуу китеби «Мектеп» басмасынан басылып чыккан. Ошол эле китеби көп тилдерге которулуп Советтер Союзунун бардык аймагына тараган. 

1995-жылдан Кыргыз Республикасынын Жазуучулар союзунун мүчөсү болгон.

 Жарык көргөн китептери 
 Кыргыз тилинде 
Соң-Көл гүлдөрү: Ырлар. – Ф.: Мектеп, 1979. – 15 б. 

Көл Кыялы: Ырлар жыйнагы. – Ф.: Кыргызстан, 1991. 

Өмүр саябаны. Жыйнак. – Б., 1997.

 Орус тилинде 
Цветы Сон-Куля: Стихи. – Ф.: Мектеп, 1979, 1981. – 14 с. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Мейманалиев Тыныбек

Мейманалиев Тыныбек – жазуучу. Манас районунун Покровка айылында 1961-жылы 27-ноябрда туулган. 

Эмгек жолун 1979-жылы Тоң районунун Пионерлер үйүнүн «Жаш техник» секциясынын жетекчиси болуп иштөө менен баштаган.

1980-1984-жж. Бишкек гуманитардык университетинин орус тили жана адабияты факультетинен билим алган. 

1984-жылы Ош облусунун Чоң-Алай районундагы Кызыл-Эшме айылында мугалим, 1985-1986-жж. Советтик Армияда кызмат өтөп, 1986-1988-жж. Бишкек гуманитардык университетинде орус тилин жана адабиятын окутуу усулдук кафедрасында мугалим, 1988-жылы Талас облусунун Манас райондук билим берүү бөлүмүндө инспектор, методист, Кызыл-Жылдыз орто мектебинде директор, 1992-жылы Кыргыз Республикасынын Өкмөтүнүн алдындагы Жаштардын иштери боюнча комитеттин жетектөөчү адиси, 1995-2001-жж. «Туран» ЖЧКсынын генералдык директору, 2001-2005-жж. «Бийиктик» басмасында редактор, 2006-жылы «Жайсэл» компаниясын жетектеген.

Кыргыз Республикасынын Билим берүү жана илим министрлигинин «Айылдык билим берүү» долбоорунун алкагында Дүйнөлүк банктын каржылоосу менен кыргыз мектептеринин 7-классы үчүн «Русская литература» окуу китебин (73 676 экз.) жана мугалимдер үчүн Усулдук колдонмону (7 680 экз.) иштеп чыккан.

2008-жылдан Кыргыз Республикасынын Билим берүү жана илим министрлигинин Окуу китептерин чыгаруу бөлүмүндө жетектөөчү адис, Республикалык Илимий-усулдук кеңештин жооптуу катчысы болуп эмгектенүүдө.

Мелис Абакировдун «Каражолтой» повестин, Сардалбек Боталиевдин «Жүрөктөгү так» жыйнагын, Жыпар Исабаеванын «Махабат мазары», Жумадин Кадыровдун «Бүбү Мариям» баяны ж.б. чыгармаларын орус тилине которгон.

Азыркы учурда «Потомок императора» романы (Александр Македонский – Искендер Зулкарнайдын өмүрү жана падышалык ишмердигине байланыштуу интерпретациясы) Мырзаян Төлөмүшевдин котормосу боюнча кыргыз тилинде басып чыгарууга даярдаган.

«Потомок императора» романы Эл аралык «Русская премия» (Россия, Москва) 2009-жылдагы сынагынын «Ири проза» номинациясына жөнөтүлгөн.

2010-жылдын январь айында биринчи номери жарыкка чыккан «Кыргыз тили жана адабияты» илимий-усулдук журналдын негиздөөчүлөрүнүн бири жана редколлегия мүчөсү.

2009-жылдан Кыргыз Республикасынын Улуттук жазуучулар союзунун мүчөсү.
 Жарык көргөн китептери 
 Кыргыз тилинде 
 Сырттан: Повесть. - Б.: Бийиктик, 2005, 2009. - 80 б.

 Орус тилинде 
 Потомок императора: Роман. - Б.: Бийиктик, 2008. - 214 с.
 Русская литература. - Б.: Салам, 2009. - 184 с.
 Методическое пособие для учителей. - Б.: Салам, 2009. - 180 с. 

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
Мисиров Амангелди

Мисиров Амангелди - балдар акыны жана жазуучу. Сузак районунун Чапкындык айылында 1943-жылы 9-февралда туулган. 1951-жылдан «Кызыл пахтачы» орто мектебинде окуган. 

1966-жылы Кыргыз мамлекеттик университетинин филология факультетин бүтүрүп, эмгек жолун Сузак районундагы В.И.Чапаев атындагы орто мектебинде мугалим болуп иштөөдөн баштаган. Кийинчерээк «Кызыл пахтачы» орто мектебинде, Ош шаарындагы В.Терешкова атындагы мектеп-интернатында мугалим, 1989–1993-жж. Ош, Жалал-Абад облустук гезиттеринде журналисттик кызматтарда иштеп, 1994-жылдан мугалимдик кесибин улантып келет.

1973-жылдан анын ыр, аңгеме, жомоктору «Кыргызстан пионери», «Байчечекей», «Ленинчил жаш» гезит-журналдарында жарык көрө баштаган. Балдар үчүн жазган чыгармалары республикалык, облустук телерадиолордон да берилип келген. 

Балдар үчүн жазылган ырларына обончулар тарабынан обондор чыгарылган. 

1990-жылы «Балалыктын үнү» аттуу алгачкы китеби «Адабият» басмасынан басылып чыккан. 

2000-жылы Ош облусунда жарык көргөн мектеп жашындагы таланттуу балдардын «Жаш кыял» деген ырлар топтомуна баш сөз жазган. 

«Күн, суу, адам, шамал ж.б. жөнүндө» аттуу жомогу 3-класстын хрестоматиясына, чыгармалары А.Токтомаметовдун «Адабий окуу» китебине киргизилген.

«Ош – 3000», «Ош пирим – 2000» сынагынын лауреаты болуп, «Кыргыз Республикасынын эл агартуусунун отличниги» төш белгиси менен сыйланган. 

Жалал-Абад шаарынын мэриясынын жана шаардык Кеңешинин Ардак грамотасына татыктуу болгон. 

1989-жылдан Кыргызстан Журналисттер союзунун, 1998-жылдан Кыргыз Республикасынын Жазуучулар союзунун мүчөсү. 

 Жарык көргөн китептери 
 Кыргыз тилинде 
Балалыктын үнү: Ырлар. – Ф.: Адабият, 1991. – 17 б.

Акылдуу улактар: Аңгеме, Жомоктор. – Ош, 1993. – 32 б.

Сүрөтчү булуттар: Ырлар. – Ош, 1995. – 52 б.

Ырым-жырымдар жана түш жоруу. – Ош, 1997. – 38 б.

Күн, Суу, Адам жана башкалар жөнүндө жомок. – Ош, 2007. – 46 б.

Дүйшө палван: Даректүү аңгеме. – Ош, 2007. – 67 б.

Мекен ташы: Ырлар. – Ош, 2008. – 44 б.

Күн, Суу, Адам жана башкалар жөнүндө жомок, Аңкоо дөө...: Аңгемелер. К-те:Кубан бөбөк. - Б.: Учкун, 2009. - 52-57-б. 

Акылдуу бол: Аңгеме, жомок, ырлар. – Ош, 2010.

Ыйман сыры: Ырлар, жомоктор, aнгемелер - Бишкек, 2012

Тартипсиз мамалак: Жомоктор - Бишкек, 2011

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Махаббат Молдалиева

Молдалиева Махаббат – акын. Суусамырдын Кызыл-Ой айылында 1973-жылы 22-апрелде туулган. 

1996-жылы Кыргыз мамлекеттик университетинин Журналистика факультетин, 1999-жылы магистратура бөлүмүн аяктаган. 

2004-жылы Кыргыз мамлекеттик университетинин аспирантурасын, 2008-жылы Б.Бейшеналиева атындагы Кыргыз мамлекеттик искусство институтунун «Театр таануучу» факультетин аяктап, театр таануучу адистигине ээ болгон.

Эмгек жолун 2000-жылы Кыргыз мамлекеттик университетинин журналистика факультетинде кабинет башчысы болуп иштөөдөн баштаган. 2002–2003-жж. Кыргыз-Кувейт университетинде окутуучу, 2003–2004 жж. Кыргыз Республикасынын жазуучулар союзунда жооптуу катчы, 2004-жылдан Кыргыз улуттук телерадиокомпаниясынын «Маданият» студиясында редактор болуп иштеп, «Руханият» көрсөтүүсүнүн алып баруучусу, «Өнөр өргөөсү» театралдык көрсөтүүсүнүн автору жана редактору болуп келген. 

Алгачкы китеби «Жоктоо ыры» деген ат менен 2000-жылы жарык көргөн.

2005-жылы Кыргыз Республикасынын Маданият министрлиги тарабынан өткөрүлгөн республикалык «Жаш акындар» фестивалынын лауреаты, Кыргыз Республикасынын Жаштар сыйлыгынын дипломанты, 2006-жылы Эл аралык «Шабыт» фестивалынын дипломанты, 2006-жылы «Маданияттын мыкты кызматкери» медалынын ээси, 2007-жылы Эл аралык «Шабыт» фестивалынын лауреаты болгон.

2002-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Жоктоо ыры: Ырлар. – Б.: Бийиктик, 2000. – 120 б. 

Отузунчу көз ирмем: Ырлар. – Б.: Бийиктик, 2002. – 150 б.

Көкөмерен: Ырлар. – Б.: Бийиктик, 2004. – 250 б

Алтын тамыр: Ырлар. – Б.: Бийиктик, 2007. – 225 б.

 Орус тилинде 
Мелодия Родной Земли. – Б.: Акыл, 2005. – 50 б. 

Башка элдердин тилинде

Туулган жер. – Баку, 2005. – 80 б. – азерб.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Молдобаев Бедел

Молдобаев Бедел Ноокат районунун Кожеке айылында 1933-жылы 10-майда туулган. 

1952-жылы Кожеке орто мектебин, 1965-жылы Кыргыз мамлекеттик университетинин журналистика бөлүмүн аяктаган. 

1955–1959-жж. мектепте мугалимдик кесипте, 1959–1970-жж. Ноокат райондук “Ноокат таңы” гезитинде бөлүм башчы, башкы редактордун орун басары, 1970–1975-жж. Ош облустук телерадио комитетинде редактор, теле берүүнүн башкы редактору, 1975-жылдан Ноокат районунун райондук гезитинин бөлүм башчысы болуп иштеп, райондук архив бөлүмүн жетектеген. 

1979-жылы “Чабалекей” аттуу ырлар жыйнагы “Кыргызстан” басмасынан жарык көргөн. 

Акындын “Наристе” ж.б. ырларына обон жаралган.

1965-жылдан Кыргызстан Журналисттер союзунун, 2011-жылдан Кыргыз Республикасынын Улуттук жазуучулар союзунун мүчөсү. 

 Жарык көргөн китептери 
 Кыргыз тилинде 
Чабалекей: Ырлар. – Ф.: Кыргызстан, 1979. – 46 б.

Кумарлуу күндөр: Ырлар, аңгемелер. – Ош облустук басмаканасы, 2006, – 148 б.

Кайран кишилер. – Ош облустук басмаканасы, 2007. – 168 б.

Кылымдарга саякат. – Ош облустук басмаканасы, 2008. – 172 б.

Чынар терек. – Ош: Достук, 2011. – 76 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Момункулова Кыркаяк

Момункулова Кыркаяк (1923-2002) - жазуучу, акын. Токтогул районунун Акчий Кара-Суу айылында 1923-жылы 7-ноябрда туулган. 1933–1946-жж. Токтогул районунун В.И.Ленин атындагы толук эмес орто, И.В.Сталин атындагы орто мектептеринен билим алган. 

1941–1943-жж. И.В.Сталин атындагы мектепте мугалим болуп иштеген. 

1950-жылы Фрунзе мамлекеттик педагогикалык институтунун физика-математика факультетин бүтүргөн. 

1951–1973-жж. Ж.Бөкөнбаев атындагы орто мектебинин башталгыч классынын мугалими болуп иштеген.

Макалалары, ырлары республикалык гезит-журналдардын беттеринен жарык көрүп, 1997-жылы «Көл түбүндөгү Ата Мекеним» аңгемеси үчүн “Сорос Фондунун” сыйлыгын алган. 

1946-жылы «1941-1945-жж. Улуу Ата Мекендик согушта карман эмгеги үчүн», 1970-жылы В.И.Лениндин туулган күнүнүн 100 жылдыгынын урматына «Күжүрмөн эмгеги үчүн» юбилей медалдары менен сыйланган. 

1964-жылы «Кыргыз Республикасынын эл агартуусунун отличниги» болгон. 

1998-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Нургазы жөнүндө эскерүүлөр: Мемуар. - Б.: Элпек, 1996. - 24 б.

Эненин сөзү: Аңгемелер. - Б.: Элпек, 1997. - 64 б.

Өткөндүн элестери: Аңгемелер. - Б.: Элпек, 1998. - 32 б.

Ара булак: Ырлар, публицистикалар. - Б.: Элпек, 1999. - 128 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Моңолбаев Талантбек

Моңолбаев Талантбек - акын, публицист, сатирачы. Кара-Кулжа районунун Капчыгай айылында 1961-жылы 3-майда туулган. 

1985-жылы Москвадагы М.В.Ломоносов атындагы мамлекеттик университеттин журналистика факультетин бүтүргөн. 

1985–1986-жж. Кыргыз Телеграфтык агенттигинин (ТАСС) кабарчысы, 1986–2009-жж. Ош облустук «Ош жаңырыгы» гезитинде кабарчы, бөлүм башчы, башкы редактордун биринчи орун басары, Ош облусунун мамлекеттик администрациясынын басма-сөз кызматынын жетекчиси, облустук «Ош жаңырыгы» гезитинин башкы редактору, Ош облусунун туризм жана спорт боюнча комитетинин төрагасы, Ош облусунун мамлекеттик администрациясынын башчысы-губернатордун басма сөз-катчысы, Ош шаардык «Ош шамы» гезитинин башкы редактору, көз карандысыз «Эл маселеси» (түштүк аймактагы облустар аралык) гезитинин башкы редактору, 2010-жылдын август айынан Ош облустук «Ош жаңырыгы» гезитинин башкы редактору кызматында иштеп келет.

1996–2004-жж. Ош облусунун Кара-Кулжа районундагы «Капчыгай» айылдык Кеңешинин жана Ош шаардык Кеңешинин депутаты болуп шайланган. 

«Манас–1000», «Ош–3000», «За заслуги» медалдары, Кыргыз Республикасынын журналисттер союзунун, Ош облусунун мамлекеттик администрациясынын, депутаттардын Ош облустук жана Ош шаардык Кеңештеринин, Ош шаардык мэриясынын Ардак грамоталары менен сыйланган. Көптөгөн чыгармачыл сынактардын жеңүүчүсү.

Борбордук Азия боюнча массалык маалымат каражаттарынын аймактык башкы редакторлорунун арасында конкурстун жеңүүчүсү катары Швеция мамлекетиндеги медиа-менеджмент боюнча семинарга, Европа жана Азия өлкөлөрүндөгү гезиттердин башкы редакторлорунун Киев шаарында өткөрүлгөн 2010 медиа-форумуна катышкан.

1986-жылдан СССР Журналисттер союзунун, 2011-жылдан Кыргыз Республикасынын Улуттук жазуучулар союзунун мүчөсү. 

 Жарык көргөн китеби 
 Кыргыз тилинде 
Дил балкым: Ырлар, саясий тамсил-памфлеттер. – Ош облусттук басмаканасы, 2009. – 180 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Муканов Табылды

Муканов Табылды (1946-1983) - акын, журналист. Ак-Суу районунун Боз-Учук айылында 1946-жылы 17- Январда туулган. 

1965-жылы Ак-Суу районундагы орто мектепти аяктап, 1965-1970-жж. Кыргыз мамлекеттик университетинин филология факультетинен билим алган.

Эмгек жолун «Кыргызстан Пионери» гезитинде иштөө менен баштап, «Советтик Кыргызстан» (азыркы «Кыргыз туусу»), 1976-1980-жж. «Мугалимдер гезити» гезитте-ринде эмгектенген. 1983-жылы оорудан көз жумган. 

1962-жылы «Жамгырдан кийин» аттуу алгачкы ыры «Жаш Ленинчи» журналына басылган. Макалалары, очерктери республикалык гезит-журналдарда жарык көргөн.

1988-жылы «Жан дүйнө» ыр жыйнагы Кыргызстан үчүн Ленин комсомолу сыйлыгынын лауреаты болгон.

 Жарык көргөн китептери 
 Кыргыз тилинде 
Шуру жоготкон кыз: Ырлар. - Ф.: Мектеп, 1973. - 15 б.

Каректеги жер: Ырлар. - Ф.: Кыргызстан, 1976. - 52 б.

Жүрөктүн кагышы: Ырлар. - Ф.: Мектеп, 1980. - 68 б.

Жан дүйнө: Ырлар. - Ф.: Кыргызстан, 1986. - 156 б.

Арчадай жашыл элем: Каттар, эскерүүлөр, ырлар. - Б.: Бийиктик, 2002. - 346 б.

 Орус тилинде 
Перевал: в кн.: Молодая поэзия Кыргызстана. - Ф.: Кыргызстан, 1985. - 88 с.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Мурзаев Абдумажит

Мурзаев Абдумажит – жазуучу. Көк-Жаңгак шаарында 1952-жылы 16-январда туулган. 1967-жылы Сузак районунун Ф.Э.Дзержинский атындагы сегиз жылдык мек-тепти, 1969-жылы У.Абдукаимов атындагы орто мектепти бүтүргөн.

1969–1970-жылы Сузак районундагы «Дружба» совхозунда жумушчу болуп иштөө менен эмгек жолун баштаган. 

1971-жылы Фрунзедеги №1 техникалык окуу жайын аяктап, 1972-жылы Кыргызстан Журналисттер союзунун алдындагы Элдик университетин бүтүргөн. 

1977-жылы Кыргыз мамлекеттик медицина институтунун дарылоо факультетин бүтүргөндөн кийин Фрунзедеги №3 төрөт үйүндө, 1978-жылдан Кыргыз илим-изилдөө, онкология жана радиология институтунда анестезиолог-хирург болуп эмгектенет.

1979–1980-жж. Забайкалье аскер округунда медицина кызматынын лейтенанты, улук лейтенанты болуп кызмат өтөгөн. 1981-жылдан Кыргыз илим-изилдөө онкология жана радиология институтунда жогорку категориядагы хирургонколог болуп эмгектенип келет. 

«Советтик Кыргызстан», «Советская Киргизия» жана Забайкалье аскер округунун «На боевом посту» гезиттеринин штаттан тышкаркы кабарчысы болгон.

1973–1983-жж. Фрунзе шаарында өткөн Кыргыз ССРинин жумушчу жана айылдык кабарчыларынын I жана II съездинин делегаты болгон. «Советтик Кыргызстан» гезитинин Ардак грамотасы менен эки жолу сыйланган. Ошондой эле жаш жазуучулардын кеңешмелеринин фестивалынын катышуучусу болгон. 

«Будь здоров» гезитинин редактору, «Ден соолукка миң кеңеш» гезитинин редколлегия мүчөсү.

Публицистикалык макалалары, очерктери «Советтик Кыргызстан», «Советская Киргизия», «Комсомолец Киргизия», «Ленинчил жаш» гезиттеринде, «Кыргызстан аялдары», «Ден соолук», «Жаш ленинчи» журналдарында, «Молодежь Якутии», «На боевом посту» ж.б. мезгилдүү басылмаларда жарык көргөн.

2002-жылы «Саламаттыкты сактоонун ардактуу кызматкери» төш белгиси менен сыйланган. 

2010-жылы «Мусатафа Кемаль (Ататүрк)» илим жана маданият Эл аралык кайрымдуулук фондусунун Алтын колдуу хирург наамын ыйгарылып, Алтын медаль менен, 2011-жылы Тыныстанов жөнүндөгү чыгармасы, адабиятка кошкон салымы жана жеке чыгармачылыгы үчүн «Мусатафа Кемаль (Ататүрк)» илим жана маданият Эл аралык кайрымдуулук фондусунун Ардак грамотасы менен сыйланган. 

1995-жылдан Кыргыз Республикасынын Журналисттер союзунун, 1997-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Онкологиялык ооруканаларда орусча-кыргызча сүйлөшмө сөздүгү. – Б., 1992. – 56 б.

Уйкусуз түн: Аңгемелер, новелла. – Б.: УИАнын типографиясы, 1995. – 136 б.

Куугунтук: К.Тыныстанов жөнүндө даректүү баян. – Б.: «Веста» ЖЧКсы, 2007. – 283 б.

Касым Тыныстанов: Кылымдар кырында. – Б.: Турар. 2011. – 145 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Мурзатаева Зулайка

Мурзатаева Зулайка – акын. Токтогул районунун Чоң-Арык айылында 1951-жылы туулган. 1968-жылы Ж.Бөкөнбаев атындагы орто мектепти аяктаган. 

1974-жылы Кыргыз мамлекеттик университетинин филология факультетин бүтү-рүп, Ж.Бөкөнбаев атындагы орто мектепте кыргыз тили, адабият мугалими, окуу тар-бия иштери боюнча директордун орун басары болуп эмгектенип келет.

1991-жылы «Жалбыз жыты» аттуу алгачкы китеби жарык көргөн. 

Мектепте окуу-тарбия иштеринде көп жылдык үзүрлүү, чыгармачылык эмгеги бааланып, «Кыргыз Республикасынын эл агартуусунун отличниги», «Методист-мугалим» наамдарын алган. 

1998-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
Жалбыз жыты. – Б.: Адабият, 1991. – 30 б. 

Кайрылып учпас каркырам. – Б.: Шам, 1997. – 104 б.

Ыр булак. - Б.: Бийиктик, 2005. - 208 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары